Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 360

10. évfolyam Könnyűipari szakmai alapozó ismeretek 148 óra Könnyűipari szakmai alapozó gyakorlatok 222 óra Elmélet és gyakorlat 370 óra KÖNNY ŰIPARI SZAKMAI ALAPOZÓ ISMERETEK Évi óraszám: 148 óra Célok és feladatok A szakiskolában a 10. évfolyamon folyó szakmai alapozó oktatás keretében a könnyűipari szakmacsoport közös szakmai-elméleti ismereteinek nyújtása, a készségek, képességek fejlesztése folyik. A szakmai alapozó oktatás keretében a tanulók az általános szakmai ismeretek elsajátítása mellett megismerkednek a könnyűipari szakmacsoport jellemző technológiáival, a felhasznált anyagokkal, ezek környezetvédelmi vonatkozásaival, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplő konkrét szakképesítés kiválasztására. A Könnyűipari szakmai alapozó ismeretek oktatásának célja: — tájékoztasson a könnyűipari szakmák kialakulásáról, fejlődéséről, az öltözködés és a divattörténet főbb állomásairól, — felkészítse a tanulókat a gyártási műveletek kézi és gépi kivitelezésénél alkalmazott rajzos ábrák értelmezésére, a jelölések ismeretére, az egyszerűbb műveleti ábrák rajzolására, — felkészítse a tanulókat a műszaki dokumentáció értelmezésére és alkalmazására, — megismertesse a tanulókkal a gyártási műveletekre vonatkozó minőségi előírásokat, — ismertesse meg a szakterületen leggyakrabban felhasznált nyersanyagok fajtáit, tulajdonságaikat, valamint a belőlük készült alapanyagok, félkész és késztermékek feldolgozhatóságát, viselési tulajdonságait és környezeti jellemzőit, — adjon áttekintést a szakterületre jellemző alapvető konfekcionálási műveletekről, az alkalmazott gépek működési elvéről, — mutasson rá a nyersanyagjellemzők, a feldolgozási körülmények és a kész anyag vagy termék tulajdonságainak a feldolgozhatóságot befolyásoló összefüggéseire, — felkeltse a tanulók érdeklődését a mindenkori divatirányzatok követésére és az újabb technológiák megismerésére egyaránt. Fejlesztési követelmények A tantárgy tanulása során fejlődjenek a tanulók szakmai tantárgyak tanulásához szükséges képességei, így különösen az ismeretelemző-értékelő gondolkodás, az algoritmikus gondolkodás, az önálló ismeretszerzés képessége, a kreativitás, az ismeretek alkalmazási képessége. Fejlessze a szóbeli és írásos szakmai kommunikációs képességeket. Erősödjék a tanulókban a mások munkájának, eredményeinek, teljesítményeinek tisztelete. Keltse fel a tanulók érdeklődését az egyes könnyűipari szakmák iránt. Fejlessze kép-, valamint ábraolvasási, -értelmezési készségüket. Tegye képessé a tanulókat egyszerűbb szakmai ábrázolásokat értelmezni, készíteni. Tegye képessé a tanulókat a gyártási műveletek legfontosabb alapfogalmainak meghatározására, a szakkifejezések szakszerű használatára. Fejlessze a tanulók kézügyességét, arányérzékét, térlátását, ízlését, műszaki műveltségét. Belépő tevékenységformák Ismeretszerzés tanári útmutatás alapján egyénileg és csoportosan, írott szövegekből, elektronikus adatbázisokból, megfigyelésekből. 2001/28/II. szám Szakma- és divattörténet: A könnyűipari szakmák kialakulásának, fejlődésének megismerése a történeti korok tükrében. A különböző korok öltözködésének, divatjának a jellegzetességei, bemutatásuk szemléltető anyag alapján. Könnyűipari anyag- és gyártásismeret: A könnyűiparban (textil-, bőr/szőrme-, cipő-, ruhaipar) felhasznált legfontosabb nyersanyagok jellemzőinek, feldolgozási technológiájának és azok környezeti hatásának bemutatása. A textíliák, bőrök, szőrmék gyártási menetének és az előállító gépek működési elvének bemutatása szemléltető anyag alapján. A könnyűipari áruféleségek, a félkész és késztermékek bemutatása mintagyűjtemény alapján. Konfekcionálási alapismeretek: A konfekcionálás legfontosabb alapfogalmainak megismertetése a szakkifejezések szakszerű használatával. Egyszerűbb szakmai ábrázolások értelmezése, készítése. A gyártási folyamat legfontosabb szakaszainak, műveleteinek ismertetése, egyszerűbb termékek bemutatása alapján. Szakma- és divattörténet Témakörök Tartalmak A könnyűipari szakmák története A könnyűipar ágai és azok kapcsolata. A könnyűipari szakmák kialakulása, fejlődésük a történeti korok tükrében. Öltözködés- és divattörténet A különböző korok öltözködésének, divatjának a jellegzetességei. Könnyűipari anyag- és gyártásismeret Témakörök Tartalmak A könnyűipar nyersanyagai, alapanyagai A textil-, a bőr/szőrme- és a cipőipar nyersanyagai, a ruhaipar alapanyagai és környezeti jellemzőik. Textíliák, bőrök, szőrmék gyártása Textíliák gyártása, bőrök, szőrmék gyártása és környezeti hatásuk. Könnyűipari áruismeret A textíliák, bőrök, szőrmék fajtái, csoportosításuk legfontosabb jellemzőik alapján. Konfekcionálási alapismeretek Témakörök Tartalmak Konfekcionálási alapismeretek Konfekcionálási alapfogalmak. Előkészítő műveletek. Összeállító műveletek. Alkatrészek és egyszerűbb termékek készítése. A továbbhaladás feltételei Szakma- és divattörténet: A tanulók tudják rendszerezni és jellemezni a könnyűipar ágait és azok kapcsolatát, a könnyűipari szakmák kialakulását, fejlődését, a különböző korok öltözködésének, divatjának a jellegzetességeit. 2001/28/II. szám Könnyűipari anyag- és gyártásismeret: A tanulók tudják ismertetni a könnyűiparban felhasznált nyersanyagokat, azok jellemzőit, legfontosabb tekintettel a feldolgozhatóságra és a viselési tulajdonságokra, a textíliák, bőrök, szőrmék gyártásának menetét, az előállító gépek működési elvét. Konfekcionálási alapismeretek: A tanulók tudják ismertetni a konfekcionálás legfontosabb alapfogalmait a szakkifejezések szakszerű használatával, készítsenek önállóan és alkalmazzanak egyszerűbb szakmai ábrázolásokat feladatban, tudják megfelelő sorrendben ismertetni az alkatrészek, egyszerűbb termékek gyártásának legfontosabb szakaszait, műveleteit. KÖNNY ŰIPARI SZAKMAI ALAPOZÓ GYAKORLATOK Évi óraszám: 222 óra Célok és feladatok A szakiskolában a 10. évfolyamon folyó szakmai alapozó oktatás keretében a könnyűipari szakmacsoport közös szakmai gyakorlati ismereteinek nyújtása, a készségek, képességek fejlesztése folyik. A szakmai alapozó oktatás keretében a tanulók az általános szakmai ismeretek elsajátítása mellett megismerkednek a könnyűipari szakmacsoport jellemző technológiáival, a felhasznált anyagokkal, ezek környezeti jellemzőivel, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplő konkrét szakképesítés kiválasztására. A Könnyűipari szakmai alapozó gyakorlatok oktatása révén a tanulók: — jussanak sikerélményhez a gyakorló tevékenységek során, — szerezzenek kellő gyakorlatot a különféle ábrázolási technikák eszközhasználatához, — ismerjék meg a szakmai ábrázolások alapjait, — a szakmai gyakorlati alapismereteket olyan szinten sajátítsák el, amely képessé teszi őket bármely alapvető szakmai feladat elvégzésére, — a technológia ismeretében önállóan ismerjék fel, előzzék meg, küszöböljék ki a hibákat, — legyenek képesek a pontos, szakszerű és kitartó munkára, — készüljenek fel az önálló ismeretszerzésre, a korszerű technika, technológia iránti érdeklődésre, a mindenkori divatirányzatok követésére, — sajátítsák el a könnyűiparban használatos eszközök, gépek, berendezések szakszerű üzemeltetését, szabályozását, tisztítását és balesetmentes alkalmazását, — alkalmazzák a könnyűiparban használatos magyar nyelvű szakkifejezéseket úgy, hogy egy időben tudják annak idegen nyelvű (szakmai) megfelelőit is. Fejlesztési követelmények Fejlessze és erősítse a tanulók eddig megszerzett manuális készségeit és képességeit. Fejlessze a tanulók szín-, forma- és arányérzékét, szemmértékét, esztétikai érzékét, ízlését, a munkamozdulatok pontosságát, összerendezettségét. Nevelje a tanulókat az új iránti fogékonyságra, a pontos, igényes munkavégzésre. Segítse a tanulók tehetségének kibontakoztatását. Belépő tevékenységformák Ismeretszerzés tanári útmutatás alapján egyénileg és csoportosan, írott szövegekből, elektronikus adatbázisokból, megfigyelésekből. Minta- és modellábrázolás: Mintarajzok készítése különféle ábrázolási módok, eszközök használatával. Aránytanulmányok készítése emberi testről. Különböző stílusú, típusú ruha-, cipő-, öltözetkiegészítő modellek rajzvázlatainak készítése. Anyagtársítások készítése szakmai és esztétikai szempontok alapján. Helyes és helytelen öltöztetés, kiegészítő választásának gyakorlása, öltözetek összeállítása. Divat-, modellrajzok olvasása, értelmezése divatrajzok, fotók, filmek alapján. 2001/28/II. szám Készségfejlesztő gyakorlat: A szakterületre jellemző alapanyagok bemutatása. A hétköznapokból ismert jellegzetes könnyűipari termékek alapanyagának meghatározása, csoportosításuk anyagfajták (textil, bőr, egyéb) és felhasználási terület szerint. A szakterület jellegzetes nyersanyagai, félkész és késztermékei legalapvetőbb tulajdonságainak meghatározása egyszerű vizsgálatok alapján. A különféle nyersanyagokhoz megfelelő feldolgozási technikák kiválasztása. A választott munkadarab elkészítéséhez a megfelelő eszközök, gépek kiválasztása, balesetmentes kezelése. Egyszerűbb termékek készítése különféle nyersanyagokból a könnyűiparban használatos egyszerűbb technika (technikák) alkalmazásával. Minta- és modellábrázolás Témakörök Tartalmak Mintarajzok készítése Különféle ábrázolási módok, eszközök megismerésével a szakterületre jellemző mintarajzok készítése. Aránytanulmányok készítése emberi testről A felnőtt emberi test arányainak megismerése, szabadkézi vázlatok készítése normál felnőtt emberi testről. Modellrajzok készítése Különböző stílusú, típusú ruha-, cipő-, öltözetkiegészítő modellek rajzvázlatainak készítése. Anyagtársítások Anyagtársítások összeállítása szakmai és esztétikai szempontok alapján. Helyes és helytelen öltöztetés, kiegészítőválasztás Különféle célú öltözékek és összeállításuk szempontjai, öltözék-összeállítások készítése, öltözékkiegészítők választása. Divat-, modellrajzolvasás Divatlapok, -fotók, -filmek tanulmányozása, modell(rajz)-olvasás a jellemző divatvonalak, technológiai szempontok kiemelésével. Készségfejlesztő gyakorlat Témakörök Tartalmak A könnyűipar alapanyagai Természetes szálasanyagok és vegyi szálak. Természetes és műbőrök. Természetes és műszőrmék. A könnyűipar nyersanyagainak feldolgozása, egyszerűbb termékek előállítása Nemezelés. Csomózási technikák. Kézi szövés és kötés. Síkkötés. Varrás. Egyéb eljárások. Textilanyagok vizsgálata: — Szálasanyagok felismerése — Fonalak és cérnák vizsgálata — Szövetek, kötött kelmék vizsgálata Egyszerű vizsgálatok elvégzése, a tapasztalatok, mért adatok értelmezése, értékelése: — a fontosabb nyersanyagok felismerése tapintás, mikroszkópi vizsgálat és égetési próba alapján, — a fonalak és cérnák szerkezetének, sodratirányának meghatározása, — a különféle kelmék megkülönböztetése szerkezetük alapján, a kelmék legalapvetőbb jellemzőinek meghatározása. 2001/28/II. szám Témakörök Tartalmak Kézi öltések és varrások Egyszerű kézi műveletek megfelelő minőségű elvégzéséhez szükséges eszközök kiválasztása. Mintakendők, egyszerű munkadarabok készítése a legfontosabb kézi öltések és varrások alkalmazásával. Szerszámok, gépek kezelése, karbantartása Egyszerű gépi műveletek megfelelő minőségű elvégzéséhez szükséges eszközök kiválasztása. Az alapvető szerszámok, (varró)gépek beállítása, tisztítása, szakszerű, balesetmentes üzemeltetése. Egyszerű varrástípusok készítése A legfontosabb öltések és egyszerű varrástípusok készítése megfelelő minőségben. A ragasztás és a nedves hőmegmunkálás műveletei A legegyszerűbb ragasztási és nedves hőmegmunkálási műveletek elvégzése az alapvető ragasztó- és vasalóeszközök balesetmentes üzemeltetésével. Alkatrészek, egyszerűbb darabok készítése Kis alkatrészek, egyszerűbb darabok, apróáruk készítése megfelelő műveleti csoportosításban és helyes technológiai sorrendben. Díszítőműveletek a könnyűiparban A készülő munkadarabhoz illő díszítési mód, anyag, eszköz kiválasztása. A díszítés elkészítése a gyártás megfelelő szakaszában. A továbbhaladás feltételei Minta- és modellábrázolás: A tanulók tudják — elkészíteni különböző technikákkal és eszközökkel a szakterületükre jellemző mintákat, — meghatározni a normál emberi test arányait az egyes testrészek szakszerű megnevezésével, — elkészíteni normál felnőtt emberi test arányos vázlatrajzát, — elkészíteni különböző stílusú, típusú ruha-, cipő-, öltözetkiegészítő modellek (rajz)vázlatait, — ismertetni az anyagtársítások szakmai és esztétikai szempontjait, és ezek alapján anyagtársítási mintákat összeállítani, — ismertetni a különféle célú öltözékek összeállításának szempontjait, tudják meghatározni és kiválasztani néhány alapvető öltözék elemeit, — meghatározni divatlapok, -fotók, -filmek, modell(rajz) tanulmányozása alapján a jellemző divatvonalakat és a modellek technológiai szempontból fontos részleteit. Készségfejlesztő gyakorlat: A tanulók tudják — megkülönböztetni a könnyűipar különféle alapanyagait, és ismertetni azok legjellemzőbb felhasználási területeit, — meghatározni az alapanyagok legfontosabb tulajdonságait szubjektív módszerekkel és egyszerű eszközök segítségével, — értelmezni a vizsgálatok tapasztalatait, és a mérési eredményeket kiértékelni, — megállapítani a fonalak és cérnák szerkezetét, sodratirányát, — megkülönböztetni a különféle kelméket, bőröket, szőrméket szerkezetük alapján, megállapítani legalapvetőbb méretjellemzőiket, — kiválasztani a megfelelő anyagot és eszközt a különféle feldolgozási technikákhoz, — beállítani, szabályozni, tisztítani, szakszerűen, balesetmentesen üzemeltetni a gyártás során felhasznált alapvető szerszámokat, varrógépeket, — egyszerű termékek, apróáruk készítését meghatározni és helyes sorrendben elkészíteni a szükséges előkészítő, összeállító és befejező műveleteket, esetleges díszítéseket, — elvégezni a kitűzött feladatokat balesetmentesen, gazdaságosan. 2001/28/II. szám SZAKMAI ALAPOZÁS A FAIPAR SZAKMACSOPORTRA „A2” változat

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes